ส่วนที่ 1

ข้อมูลสรุป (Execvtive Summary)

ที่มาของการดำเนินธุรกิจของบริษัท

อินเตอร์ ฟาร์อีสท์ วิศวการ จำกัด (มหาชน) (“ บริษัท ”) ชื่อภาษาอังกฤษ " INTER FAR
EAST ENGINEERING PUBLIC COMPANY LIMITED " (“ IFEC ”) ก่อตัวเมื่อปี 2520
โดยเริ่มจากการประกอบธุรกิจงานด้านให้บริการเครื่องปรับอากาศ
และซ่อมบำรุงรถขนส่งให้กับบริษัทในเครือสหพัฒนพิบูล ต่อมาในปี 2526บริษัทได้รับการแต่งตั้งบริษัท
โคนิก้า คอร์ปอเรชั่น จำกัด ประเทศญี่ปุ่นให้เป็นผู้นำเข้าและเป็นตัวแทนจำหน่ายสินค้า
ประเภทเครื่องถ่ายเอกสารและวัสดุสิ้นเปลือง ยี่ห้อโคนิก้าในประเทศไทยแต่เพียงผู้เดียว
ซึ่งถือว่าเป็นธุรกิจหลักของบริษัทจวบจนปัจจุบัน

ในปี 2531 บริษัทฯ ได้รับอนุญาตให้ซื้อขายหลักทรัพย์ในตลาดหลักทรัพย์แห่งประเทศไทย และปี
2537 บริษัทได้เข้าจดทะเบียนแปรสภาพจากบริษัทจำกัดเป็นบริษัทมหาชน

ช่วงปี 2540 ประเทศไทยได้ประสบปัญหาสภาวะวิกฤตทางเศรษฐกิจอย่างรุนแรงและส่งผลกระทบต่อทุกภาคธุรกิจ รวมถึงบริษัทก็ได้รับผลกระทบเช่นเดียวกัน ทำให้ปี 2542 บริษัทต้องเข้าสู่กระบวนการฟื้นฟูกิจการของศาลล้มละลายกลาง และตลาดหลักทรัพย์แห่งไทยได้ประกาศให้บริษัทเข้าข่ายถูกเพิกถอนจากหมวดอุตสาหกรรมปกติ (หมวดเครื่องใช้ไฟฟ้าและคอมพิวเตอร์) ไปสู่หมวด REHABCO มีผลให้หลักทรัพย์บริษัทถูกขึ้นเครื่องหมาย SP (Suspension) ไม่สามารถทำการซื้อขายได้ตามปกติ ในเวลาต่อมาด้วยบริษัทยังมีพื้นฐานในการดำเนินธุรกิจที่ดี และมีศักยภาพประสิทธิภาพประกอบกับความมุ่งมั่นตั้งใจของคณะผู้บริหารและพนักงานที่ได้ร่วมมือกันเพิ่มประสิทธิภาพและประสิทธิผลในการทำงาน รวมถึงการที่บริษัทได้รับการสนับสนุนเป็นอย่างดีทั้งจากบริษัทผู้ผลิตและลูกค้าที่ให้ความไว้วางใจกับบริษัททำให้บริษัทสามารถฝ่าฟันปัญหาสภาวะทางเศรษฐกิจมาได้ เมื่อวันที่ 9 พฤษภาคม 2548 ศาลล้มละลายกลางก็ได้มีคำสั่งให้ยกเลิกการฟื้นฟูกิจการบริษัท ทำให้บริษัทกลับมาดำเนินธุรกิจตามปกติได้ ขณะเดียวกันตลาดหลักทรัพย์แห่งประเทศไทยได้มีคำสั่งอนุญาตให้บริษัทพ้นเหตุเพิกถอนจากหมวด REHABCO กลับไปสู่หมวดอุตสาหกรรมปกติ (หมวดเครื่องใช้ไฟฟ้าและคอมพิวเตอร์) และพร้อมปลดเครื่องหมาย SP (Suspension) จึงมีผลให้หลักทรัพย์บริษัทกลับเข้ามาทำการซื้อขายในตลาดหลักทรัพย์แห่งประเทศไทยได้ตามปกติ ตั้งแต่วันที่ 31 มกราคม 2549 เป็นต้นไป

ซึ่งปัจจุบันบริษัทดำรงสถานภาพการดำเนินธุรกิจตามปกติเฉกเช่นเดียวกับบริษัททะเบียนอื่นๆ
ที่อยู่ในตลาดหลักทรัพย์แห่งประเทศไทย

เมื่อวันที่ 3 กรกฎาคม 2549
ตลาดหลักทรัพย์แห่งประเทศไทยได้มีการเปลี่ยนแปลงชื่อและนิยามของหมวดอุตสาหกรรม (Sector)
ซึ่งเป็นส่วนหนึ่งของแผนการปรับหมวดธุรกิจของตลาดหลักทรัพย์ฯ ทั้งนี้
เพื่อให้หมวดธุรกิจของบริษัทจดทะเบียนที่อยู่ในตลาดหลักทรัพย์ฯ นั้น สะท้อนภาพธุรกิจได้ชัดเจน
และมีความสามารถรองรับบริษัทจดทะเบียนที่ดำเนินธุรกิจใหม่
ที่คาดว่าจะเข้ามาทำการจดทะเบียนในตลาดหลักทรัพย์ฯ การเปลี่ยนแปลงดังกล่าวข้างต้นนี้
ส่งผลให้ปัจจุบันบริษัทฯ ได้เปลี่ยนกลุ่มและหมวดธุรกิจ จากเดิม คือ “ กลุ่มเทคโนโลยี
(Technology) หมวดเครื่องใช้ไฟฟ้าและคอมพิวเตอร์ (Electrical Products And
Computer) ” เปลี่ยนเป็น “ กลุ่มสินค้าอุปโภคบริโภค (Consumer Products)
หมวดของใช้ครัวเรือนและสำนักงาน ” (Home & Office Products)

ปี 2549
สำนักงานคณะกรรมการกำกับหลักทรัพย์และตลาดหลักทรัพย์ได้จัดทำโครงการประเมินคุณภาพการจัดประชุมผู้ถือหุ้นสามัญประจำปี
2549 (Annual General Meeting)
ของบริษัทจดทะเบียนและบริษัทได้รับการประเมินในระดับคะแนน “ ดี ”
เมื่อเทียบกับบริษัทจดทะเบียนที่อยู่ในหมวดเดียวกันทั้งหมด 14 บริษัท ซึ่งมีเพียง 5
บริษัทเท่านั้นที่ได้รับคะแนนระดับ “ ดี ” เช่นเดียวกับบริษัทฯ

ข้อมูลสรุปของบริษัท มีรายละเอียดดังต่อไปนี้

-   ลักษณะการประกอบธุรกิจหลักของบริษัท

ลักษณะของผลิตภัณฑ์และการบริการ

บริษัทฯ เป็นตัวแทนจำหน่ายแต่เพียงผู้เดียวในประเทศไทยของเครื่องถ่ายเอกสารดิจิตอล

มัลติฟังค์ชั่น ยี่ห้อโคนิก้า มินอลต้า โดยที่บริษัทฯ
มีนโยบายทางการตลาดทั้งการขายและการให้เช่าโดยตรงถึงผู้บริโภค (End Users)
รวมถึงการทำตลาดการขายและการให้เช่าโดยผ่านตัวแทนจำหน่ายกว่า 45 รายทั่วประเทศ บริษัทฯ
มีสินค้าประเภทอื่นๆ ที่ได้ดำเนินควบคู่กันไปกับธุรกิจเครื่องถ่ายเอกสารดิจิตอลมัลติฟังค์ชั่น คือ
การเป็นตัวแทนจำหน่ายเครื่องพิมพ์สำเนาอัตโนมัติ ยี่ห้อ Risograph และระบบชุมสายโทรศัพท์
(PABX) ยี่ห้อ NEC ทั้งนี้ สัดส่วนรายได้หลักของบริษัทฯ
ยังคงเป็นธุรกิจสินค้าเครื่องถ่ายเอกสารดิจิตอลมัลติฟังค์ชั่น โคนิก้า มินอลต้า
ซึ่งมีสัดส่วนรายได้ประมาณ 90% ของรายได้ทั้งหมดของบริษัท

  ในช่วงระยะเวลาหลายปีที่ผ่านมา เครื่องถ่ายเอกสารเป็นประเภทสินค้าเครื่องใช้สำนักงาน
  ที่มีวิวัฒนาการและการเปลี่ยนแปลงด้านเทคโนโลยีมากที่สุดประเภทหนึ่ง
  จากความเป็นเครื่องถ่ายเอกสารเพียงอย่างเดียว
  ไปสู่ความเป็นอุปกรณ์บริหารจัดการงานด้านเอกสารเต็มรูปแบบภายในเครื่องเดียว
  ซึ่งทำหน้าที่การถ่ายเอกสาร (Copying) การพิมพ์งานเอกสาร (Printing) การ Scan

  เอกสาร เพื่อทำ Electronic Filing and Data Storage
  รวมไปถึงการทำหน้าที่เป็นเครื่องโทรสาร (Facimile)

  จากการที่เครื่องถ่ายเอกสารดิจิตอล มัลติฟังค์ชั่น
  ได้ปรับเปลี่ยนไปสู่นวัตกรรมใหม่ของการเป็นอุปกรณ์บริหารจัดการงานด้านเอกสารสำนักงานเต็มรูปแบบ
  จนเป็นที่นิยมของธุรกิจสำนักงานทั่วไปทั้งภายในประเทศและต่างประเทศในแต่ละภาคพื้นทั่วโลกจึงทำให้ผู้ผลิตโคนิก้ามินอลต้า
  มุ่งมั่นพัฒนาสินค้าอย่างต่อเนื่องจนพัฒนาไปสู่เทคโนโลยีของการเป็นเครื่องถ่ายเอกสารดิจิตอลมัลติฟังค์ชั่นสีบนหลักการของเครื่องขาวดำทำสีได้
  กล่าวคือ สินค้าดังกล่าวสามารถทำหน้าที่ของดิจิตอลมัลติฟังค์ชั่นที่ครบถ้วนสมบูรณ์
  ทั้งการถ่ายเอกสาร พิมพ์งาน และสแกนเอกสาร ได้ทั้งในรูปแบบสำเนาขาวดำ
  และสำเนาภาพสีที่มีคุณภาพดีเทียบเท่าต้นฉบับ
  บนต้นทุนของงานพิมพ์เอกสารที่ต่ำกว่าต้นทุนของการพิมพ์เอกสารสีจากเครื่อง Color Printer
  สีทั่วไปกว่า 50%

  นอกจากนี้โคนิก้า มินอลต้ายังได้ออกผลิตภัณฑ์ใหม่ที่เรียกว่า Production Printing Product
  ที่มีความเร็วการพิมพ์สูงถึง 105 แผ่นต่อนาที พร้อมอุปกรณ์พิเศษที่เรียกว่า Booklet
  Finishing System สามารถจัดเรียงชุดการพับสำเนาเอกสาร (Folding) เจาะรู
  เย็บแม๊กซ์ รวมถึงเข้ารูปเล่มทำหนังสือคู่มือโคนิก้า มินอลต้า พัฒนาผลิตภัณฑ์นี้
  เพื่อรองรับต่อธุรกิจหรือหน่วยงานต่างๆ
  ที่มีความจำเป็นต้องพิมพ์งานและจัดการงานเอกสารปริมาณสูงมาก อาทิเช่น
  สถาบันการเงินการธนาคาร ธุรกิจการขนส่ง (Transportation and Logistic)
  ธุรกิจการก่อสร้าง มหาวิทยาลัย และสถาบันการศึกษา

  จากการที่สินค้าโคนิก้า มินอลต้า
  มีการพัฒนาด้านเทคโนโลยี่และรูปแบบการทำงานของผลิตภัณฑ์ที่หลากหลายและรวดเร็ว
  เพื่อสนองตอบต่อความต้องการในหลากหลายรูปแบบของผู้บริโภค ดังนั้น
  การบริการหลังการขายจึงเป็นปัจจัยที่สำคัญที่จะทำให้ผู้บริโภคมีความพึงพอใจมากยิ่งขึ้น
  นอกเหนือจากคุณภาพและประสิทธิภาพของสินค้า ดังนั้น บริษัทฯ มุ่งเน้นนโยบายการพัฒนาคุณภาพ
  และประสิทธิภาพการบริการโดยพัฒนาศูนย์รับแจ้งซ่อมบำรุง (Customer Care Center)
  ที่สำนักงานใหญ่ (ซอยรามคำแหง 22) โดยได้พัฒนาให้มีระบบการรับแจ้งซ่อมจากลูกค้าที่

  มีประสิทธภาพให้ความสะดวกรวดเร็วกับลูกค้าที่ต้องการได้รับการบริการและสามารถควบคุมและตรวจสอบสถานภาพของการบริการของเจ้าหน้าที่บริการด้านซ่อมบำรุงได้ทันทีในทุกสถานการณ์

  ปัจจุบันบริษัทฯ มีศูนย์บริการ ดังนี้

1.  เขตกรุงเทพฯ และปริมณฑล

    -   สาขารามคำแหง

    -   สาขาสาทร

    -   สาขาบางนา

    -   สาขาบางเขน

  2. เขตภูมิภาค

-   สาขาเชียงใหม่ สาขาพิษณุโลก

-   สาขาขอนแก่น

-   สาขาศรีราชา

-   สาขาสุราษฎร์ธานี

-   สาขาภูเก็ต

-   สาขาหาดใหญ่

3.  ตัวแทนจำหน่ายในเขตภูมิภาค : 45 รายทั่วประเทศ

  สภาวะอุตสาหกรรมและการแข่งขัน

1.  การแข่งขันระหว่างอุตสาหกรรม

  จากการที่สินค้าเครื่องถ่ายเอกสารได้พัฒนาทางด้านเทคโนโลยีไปสู่ความเป็นดิจิตอล
  มัลติฟังค์ชั่นที่ทำหน้าที่ได้ทั้งการเป็นเครื่องถ่ายเอกสาร Printer Scanner และ Fax ดังนั้น
  การแข่งขันทางการค้าจึงต้องมีการแข่งขันระหว่างกลุ่มผลิตภัณฑ์ทางด้าน IT
  และเครื่องใช้สำนักงานอื่น ๆ ซึ่งทำให้บริษัทฯ ต้องมีการเตรียมความพร้อมด้านข้อมูล
  ความรอบรู้และสร้างความชำนาญให้กับเจ้าหน้าที่การตลาด/การขาย และเจ้าหน้าที่บริการ
  เพื่อให้มีความสามารถที่จะแข่งขันกับคู่แข่งที่มีอยู่หลากหลาย ทั้งนี้ บริษัทฯ ก็ตระหนักว่า
  สถานการณ์เช่นนี้เป็นโอกาสทางการค้าที่บริษัทฯ
  จะสามารถใช้เป็นการขยายฐานและมูลค่าทางธุรกิจของบริษัทฯได้
  เพราะจากการวิเคราะห์ความได้เปรียบเสียเปรียบกับคูแข่งระหว่างอุตสาหกรรมแล้ว บริษัทฯ
  มั่นใจว่าผลิตภัณฑ์ของบริษัทฯ ยังมีข้อได้เปรียบที่เหนือกว่าคู่แข่งในหลายประการ

2.  การแข่งขันภายในอุตสาหกรรม

  ปัจจุบันมีสินค้าที่จัดอยู่ในกลุ่มอุตสาหกรรมเดียวกันอยู่ทั้งสิ้นเพียง 8 ยี่ห้อ กล่าวคือ Xerox Ricoh
  Cannon Sharp Kyocera Toshiba OCE และ Konica Minolta ซึ่งแต่ละยี่ห้อก็จะมีกลยุทธ์

  การตลาดและเจาะกลุ่มเป้าหมายที่แตกต่างกันไปบ้าง
  บางรายก็จะเน้นนโยบายด้านราคาถูกเจาะกลุ่มเป้าหมายธุรกิจขนาดเล็กและกลาง
  บางรายก็เน้นเทคโนโลยีและคุณภาพเจาะกลุ่มเป้าหมายทั้งธุรกิจขนาดกลางและขนาดใหญ่

  จากการที่โคนิก้า มินอลต้า มีผลิตภัณฑ์ที่ครอบคลุมตั้งแต่เครื่องขนาดความเร็วตั้งแต่ 16
  แผ่นต่อนาทีไปจนถึงความเร็ว 105 แผ่นต่อนาที
  ซึ่งมีทั้งเครื่องที่เป็นการพิมพ์เอกสารขาวดำธรรมดาและเครื่องที่พิมพ์เอกสารสี รวมทั้งบริษัทฯ
  มีนโยบายทั้งการขายและการให้เช่าทั้งหมดนี้จึงเป็นปัจจัยที่ทำให้บริษัทฯมีศักยภาพด้านการแข่งขันที่ดี
  และสามารถครอบคลุมตลาดในแต่ละกลุ่มเป้าหมายได้ดี ทั้งภาคธุรกิจอุตสาหกรรมต่างๆ
  ทุกขนาดหน่วยงานของรัฐและรัฐวิสาหกิจ รวมไปถึงสถาบันการศึกษา

-   ปัจจัยความเสี่ยง ประกอบด้วย

1.  ปัจจัยด้านการเงิน

2.  ปัจจัยด้านการดำเนินธุรกิจ

ในส่วนของรายละเอียดของความเสี่ยงดังกล่าวข้างต้นนี้ จะเปิดเผยไว้ในหัวข้อของ

“ 1. ปัจจัยความเสี่ยง ”

-   สรุปฐานะการเงินและผลการดำเนินงานของบริษัท

วิเคราะห์ผลการดำเนินงาน

1. รายได้

  ในปี 2549 บริษัทฯ มีรายได้จากการขายและให้เช่ารวมทั้งสิ้น เป็นจำนวนเท่ากับ 489.59
  ล้านบาท ลดลงจากงวดเดียวกันในปีก่อนเป็นจำนวน 12.67 ล้านบาท
  หรือคิดเป็นการลดลงร้อยละ2.52 โดยเป็นการลดลงของรายได้จากการให้เช่า ทั้งนี้
  จากสภาวะการแข่งขันด้านราคาของตลาดให้เช่า ซึ่งส่งผลให้ราคาค่าเช่าของบริษัทฯ ลดลง
  ในขณะเดียวกันปี 2549 บริษัทฯ มีรายได้รวมเป็นจำนวนเท่ากับ 550.89 ล้านบาท
  เพิ่มขึ้นจากงวดเดียวกันของปีก่อนของปีนจำนวน 33.30 ล้านบาทหรือคิด

  เป็นการเพิ่มขึ้นร้อยละ 6.43 ทั้งนี้ เนื่องจากบริษัทฯ
  มีรายได้จากการโอนกลับค่าเผื่อการด้อยค่าของสินทรัพย์ที่มิได้ใช้ในการดำเนินงาน
  ซึ่งเป็นผลมาจากเพิ่มขึ้นของราคาประเมินสินทรัพย์ดังกล่าว จำนวน 44.37 ล้านบาท

2. ต้นทุนขาย

  ในปี 2549 บริษัทฯ มีต้นทุนขายและให้เช่า เป็นจำนวนเท่ากับ 280.59 ล้านบาท คิดเป็นร้อยละ
  57.31 ของรายได้ เมื่อเทียบกับงวดเดียวกันในปี 2548 ลดลง 19.06
  ล้านบาทหรือคิดเป็นการลดลง

  ร้อยละ 13.34 เป็นผลให้กำไรขั้นต้นจากการขายและให้บริการเพิ่มขึ้นร้อยละ 3.0
  เมื่อเทียบกับงวดเดียวกันในปีก่อน

3.  กำไรสุทธิ

  ในปี 2549 บริษัทฯ มีกำไรสุทธิเป็นจำนวนเท่ากับ 86.95 ล้านบาท
  เพิ่มขึ้นจากงวดเดียวกันชองปีก่อนเป็นจำนวน 50.08 ล้านบาท
  หรือคิดเป็นการเพิ่มขึ้นในอัตราร้อยละ 135.82 ทั้งนี้ เนื่องจากบริษัทฯ
  มีรายได้จากการโอนกลับค่าเผื่อการด้อยค่าของสินทรัพย์ที่มิได้ใช้ในการดำเนินงาน
  ซึ่งเป็นผลจากการเพิ่มขึ้นของราคาประเมินในสินทรัพย์ดังกล่าวโดยผู้ประเมินอิสระ จำนวน
  44.36 ล้านบาท อีกทั้งบริษัทฯ มีกำไรขั้นต้นจากการขายและให้บริการเพิ่มขึ้นร้อยละ 3.0
  เมื่อเทียบกับงวดเดียวกันของปีก่อน